A nyitóünnepségen az amerikai és szovjet diplomaták arra esküdöznek, hogy az ő sakkozójuk fog nyerni "(US vs USSR [Diplomats])"; a bíró az eljárásmód megtartásának szükségességét hangsúlyozza "(The Arbiter’s Song, Hymn to Chess)"; míg a szponzorok jó üzletek után kutatnak "(Merchandisers)". A sakkjátszma közben Freddie abban a hiszemben, hogy az oroszok befolyásolják a játékot kiviharzik a teremből "(Chess #1, The Arbiter – Reprise)". A földre borult sakktáblát és -bábukat Florence, Anatolij, Molokov és a bíró szedik össze, miközben megegyeznek azon, hogy Freddie-nak és Anatolijnak találkoznia kell, hogy megbeszéljék a problémát "(Quartet – A Model of Decorum and Tranquility, Florence &amp; Molokov)". Később mikor kiderül, hogy Freddie időközben megegyezett a televíziótársasággal, hogy nagyobb fizetést kapjanak tőlük, vita alakul ki közte és Florence között. Mikor Freddie vita közben szóba hozza Florence édesapját, akit valószínűleg az oroszok hurcoltak el az 1956-os budapesti forradalom idején, a nő megharagszik az amerikaira "(The American and Florence/1956 – Budapest is Rising)". Florence válasza: „senki sincs a más oldalán” "(Nobody’s Side)". A Merano hegyi fogadóban Florence és Anatolij várják az amerikai érkezését. A félelmeiket egymásnak megvalló Florence-t és Anatolijt a közben megérkező Freddie ölelkezve találja. Az amerikai bejelenti, hogy a meccs folytatódhat, és a televíziótársasággal mindkét versenyző fél részére fizetésemelésről döntöttek "(Der Kleine Franz, Mountain Duet)".